84. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.12825/502 της 8/15 Νοεμ. 1967 (ΦΕΚ Β΄ 672) Περί εκδόσεως τιμολογίων κατά την πώλησιν μονοπωλιακών ειδών. Έχοντες υπ’ όψιν: α)Τας διατάξεις του άρθρ. 1 του Α.Ν. 118/1967 «περί κυρώσεως Υπουργικών Αποφάσεών τινων και καταργήσεως διατάξεών τινων του Κώδικος Τελών Χαρτοσήμου», δι’ ων εκυρώθη η υπ’ αριθ. Δ.10815/11.2.1967 απόφασις ημών, δυνάμει της οποίας η Εταιρεία Διαχειρίσεως Ειδών Μονοπωλίου του Ελληνικού Δημοσίου (Ε.Δ.Ε.Μ.Ε.Δ.) απηλλάγη, μέχρι νεωτέρας διαταγής, της υποχρεώσεως εκδόσεως τιμολογίων κατά την πώλησιν μονοπωλιακών ειδών προς επιτηδευματίας εκ των ειδικών αποθηκών μονοπωλίων. β)Τας διατάξεις του άρθρ. 25 του Κ.Φ. Στοιχείων και γ)Το γεγονός, ότι η μη έκδοσις τιμολογίων πωλήσεως υπό της Ε.Δ.Ε.Μ.Ε.Δ. κατά την διάθεσιν μονοπωλιακών ειδών εις τους επιτηδευματίας στερεί τους τελευταίους τούτους του αποδεικτικού στοιχείου, όπερ κατά τας διατάξεις του Κώδικος Φορολογικών Στοιχείων τυγχάνει απαραίτητον δια την ενημέρωσιν των τηρουμένων υπ’ αυτών βιβλίων και εκ του λόγου μόνου τούτου ταύτα κρίνονται, ως ανακριβή υπό του φορολογικού ελέγχου, αποφασίζομεν: Τροποποιούντες την υπ’ αριθ. Δ.10815/11.2.1964 απόφασιν ημών, ορίζομεν όπως, από 1ης Δεκ. 1967 και εφεξής η Ε.Δ.Ε.Μ.Ε.Δ., κατά την πώλησιν μονοπωλιακών ειδών προς επιτηδευματίας εκ των ειδικών αποθηκών μονοπωλίων, εκδίδη κανονικά τιμολόγια πωλήσεως και υποβάλλη δια ταύτα εις τον Οικον. Έφορον τα υπό του Κ.Φ. Στοιχείων προβλεπόμενα στοιχεία, άνευ καταβολής του αναλογούντος τέλους χαρτοσήμου, διατηρουμένης, ως προς το τελευταίον τούτο, της ισχύος της αποφάσεως ταύτης, κυρωθείσης νομοθετικώς. 